خبيئة عند االله...
#000005
واحد غني أوي ما شاء الله عنده مشاكل في الأمعاء عمل عمليات كتير قص ولزق وترقيع وحاجات كتير كده ما يفهمهاش غير أهل الطب، راكب عربيته وزهقان من الدنيا وماشي تائه لا عارف رايح فين ولا جاي منين، ركن جنب فرع صغير من نهر النيل في قرية صغيرة شاف من بعيد راجل فلاح فارش ع مسطبه طين وقاعد ياكل، الغني نزل من عربيته وفضل واقف يتفرج ع الغلبان وهو بياكل، الغلبان شافه جري عليه ومسك فيه لازم يتفضل ياكل ويشرب شاي، حاول الغني يفهم الغلبان أنه مايقدرش يأكل لكن الغلبان أصر، قعد الغني ع المسطبه وادامه صنية أكل (طماطم صحيحة وخيار وجرجير وخس وفول وطعميه وعيش فلاحي وإبريق الشاي ع الفحم)، وعشان الغني ما يزعلش الغلبان مد ايده واخد طمطمايه ويرفع أيده لفمه وينزلها تاني الغلبان لاحظ بس فكر أن الغني قرفان من الاكل فقاله سمي الله وكل، الغني سمى الله واكل كل الطمطماية في لحظة ومنع نفسه بالعافيه عن الأكل، مافيش دقائق والغني صرخ ببطنه واترمى ع الأرض من شده الالم، الغلبان اترعب ونده ولاده شالوا الغني ودخلوه الدار، والغني طلب شنطة علاجة من عربيته واخد المسكنات ونام.
#000007
الغلبان فضل طول الليل يصلي ويدعي للغني الله يرفع عنه ويشفيه، صحي الغني ع صوت دعاء الغلبان وهو رافع أيده ويقول: “بحق المعزة”.. استغرب الغني وفضل ساكت يستمع لدعاء الغلبان لغاية قبل اذان الفجر، ختم الغلبان قيام ليله وسأله الغني ايه حكاية المعزة؟؟؟.. الغلبان قاله خبيئة بيني وبين الله، أصر الغني يسمع ويفهم، الغلبان قال: في شبابي كنت بشتغل عامل في الغيطان اساعد أصحابها بأجر وكنت بحوش عشان أتمم زواجي وكنت محوش ٣٥ جنيه وبعافر عشان اكملهم ١٠٠ جنيه، بنت جارنا ماتت وهي بتولد وسابت توأم وأبوها كان بيلف ع الدور عشان اي ست ترضعهم وكان عفيف النفس جدا خصوصا أن زوج بنته الله يرحمها كان في الجهادية، في يوم سمعت بكاء التوأم طول الليل ولما طلع الصبح روحت اشوف في ايه، لقيت الدار فاضيه تماما ما فيها فرش ولا اكل ولا اي شيء والجد مش موجود وعرفت بعدها أنه راح السوق يبيع سرير نحاس عشان يدفع لمرضعه خصوصا أن كل اهل القرية مساكين ومافيش ست هتقدر صحيا أنها ترضع ثلاث اطفال.
#000008
جري الغني ع الغلبان يقبل يده ويطلب منه أي شيء ليفعله اخده الغلبان من أيده ولف به القرية وكل مكان يقف ويقوله...
#000012
تاجر مع الله بالصدقة
#000013